Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 181/11/3307	Prievidza, 4.7.2013
EEČ : 2-27-116-2013

U Z N E S E N I E

Trestná vec:	obvinený XXXXX 
Trestný čin:	výtržníctvo podľa § 202 odsek 1 Trestného zákona číslo 140/1961 Zbierky zákonov v znení zákona číslo 613/2004 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

- dňa 16. 1. 2005 asi o 03.30 h pred Disco Klubom Smirnof v obci XXXXX okres XXXXX, potom, čo  ml. XXXXX spolu s ďalšími tromi nezistenými páchateľmi fyzicky napadli  poškodených XXXXX a XXXXX,  poškodeného XXXXX udrel asi dvakrát XXXXX, a asi jedenkrát  ho udrel päsťou ruk  aj obvinený XXXXX, čím spôsobili poškodenému XXXXX zranenia bez práceneschopnosti, s narušením obvyklého spôsobu života v trvaní šesť dní,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením číslo ORP-682/3-OSV-PD-2005 z 10. 3. 2005 bolo začaté trestné stíhanie za trestný čin výtržníctva v spolupáchateľstve podľa § 202 ods.1 Tr. zák. číslo 140/1961 Zb. v znení neskorších predpisov, § 9 ods. 2, uznesením zo 7. 7. 2006 policajný orgán PZ za uvedený trestný čin vzniesol obvinenie XXXXX, XXXXX a ml. XXXXX na tom skutkovom základe, že dňa 16. 1. 2005 asi o 03.30 h pred Disco Klubom Smirnof v obci XXXXX okres XXXXX, potom, čo  ml. XXXXX spolu s ďalšími tromi nezistenými páchateľmi fyzicky napadli  poškodených XXXXX a XXXXX,  poškodeného XXXXX udrel asi dvakrát XXXXX, a asi jedenkrát  ho udrel päsťou ruk  aj obvinený XXXXX, čím spôsobili poškodenému XXXXX zranenia bez práceneschopnosti, s narušením obvyklého spôsobu života v trvaní šesť dní.

Skutok je trestným činom výtržníctva podľa § 202 ods. 1 Tr. zák. č. 140/1961 Zb., za ktorý zákon dovoľuje uložiť trest odňatia slobody až na dva roky alebo peňažný trest.

V rámci vyšetrovania  bolo zadováženými listinnými dôkazmi preukázané, že obvinený XXXXX bol Trestným rozkazom Okresného súdu v Prievidzi sp. zn. 2 T 16/2010 z 27. 6. 2011, právoplatným dňa 26. 7. 2011 právoplatne odsúdený za prečin podľa § 212 ods. 1 Tr. zák.a iné k súhrnnému  nepodmienečnému trestu odňatia slobody v trvaní dva roky v ústvae na výkon trestu so stredným stupňom stráženia. 

Vzhľadom na čas spáchania skutku, ktorý je predmetom tohto trestného stíhania, ako aj jeho závažnosť v porovnaní so skutkami, za ktoré už bol obvinený XXXXX právoplatne odsúdený je zrejmé, že trest, ku ktorému môže trestné stíhanie viesť, je celkom bez významu popri treste, ktorý mu už bol právoplatne uložený, teda trestné stíhanie obvineného za predmetnú trestnú činnosť nie je účelné.

Na základe vyššie uvedených skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

Mgr. Zuzana Zuzelková
prokurátorka